open-index/open-wikipedia-markdown huggingface dataset:
சோலைமலை இளவரசி

thumb|150px|சோலைமலை இளவரசி நூல் அட்டை
**சோலைமலை இளவரசி,** கல்கி கிருஷ்ணமூர்த்தி எழுதிய புதினமாகும். இது ஒரேயொரு பாகமும் 20 அத்தியாயங்களையும் உடைய ஒரு சிறிய புதினமாகும். இக்கதையானது இருவேறு காலகட்டங்களில் பயணிக்கின்றது. அப்பகுதிகள் ஆங்கிலேய ஆட்சிக்கு எதிராக போராடிய ஒருவரின் நிகழ்கால வாழ்வையும் மேலும் அவர் தன்னுடைய முற்பிறவி நினைவுகளைப் பெறுவதாகவும் குறிப்பிடப்பட்டுள்ளது.
இக்கதை கதாநாயகனின் சுதந்திர போராட்டத்தையும், அவன் காதலையும் பற்றிக் குறிப்பிடுகின்றது.

## கதைச்சுருக்கம்
விடுதலை போராட்ட வீரரான குமாரலிங்கம் ஆங்கில அரசால் தேடப்படுகிறான். அவர்களுக்கு பயந்து அவன் சோலைமலையில் உள்ள ஒரு பாழடைந்த அரண்மனையில் தங்குகின்றான். அங்கு இருக்கும் சமயம் அவன் கனவில் தன்னை 300 வருடங்களுக்கு முந்தைய மாறனேந்தல் இளவரசன் உலகநாத தேவனாக உணர்கின்றான். அங்கு மேலும் கதை 300 வருடங்களுக்கு முன்னால் பயணிக்கிறது. அப்பிறவியில் அவனது அரசிற்கும் வெள்ளையர்களுக்கும் நடந்த போரில் தோற்று அவர்களுடைய எதிரி நாடான சோலைமலையின் அரண்மனையினுள் ஒளிந்திருக்கின்றான். சோலைமலை இளவரசி மாணிக்கவல்லி யாருக்கும் தெரியாமல் அவனுக்கு அடைக்கலம் அளிக்கின்றாள். அவன் மீது காதலும் கொள்கிறாள். ஆயினும் ஆங்கிலேயரின் சூழ்ச்சியால் அவன் கைது செய்யப்பட்டு கொல்லப்படுகிறான். அதே சமயம் இளவரசியும் தனது உயிரை மாய்த்துக் கொள்கிறாள்.

அவனுக்கு நினைவு தெரிந்த பின்னர் கனவில் கண்ட அதே இளவரசியை போன்ற தோற்றம் உடைய பொன்னம்மாள் என்ற பெண்ணை சந்திக்கின்றான். அவளிடம் அவன் கண்ட கனவுகளை அவளிடமும் பகிர்ந்து கொள்கிறான். அவளும் அவனுக்கு உணவளித்து அவன் மறைந்து கொள்ள உதவுகிறாள். ஆயினும் ஆங்கிலேயரின் சூழ்ச்சியால் அவன் கைது செய்யப்படுகின்றான். 8 மாதம் சிறையில் இருந்த பின் அவன் அங்கிருந்து தப்பித்து பொன்னம்மாளை சந்திக்க வருகின்றான். அங்கு குமாரலிங்கத்தைப் பிரிந்த அவள் மனநலம் பாதிக்கப்பட்டு தன்னை சோலைமலை இளவரசியாகவே நினைத்து கொள்கிறாள். இதனால் மனமுடைந்த குமாரலிங்கம் சாமியாராக மாறுகின்றான். அத்துடன் இக்கதை முடிவடைகின்றது.

## அத்தியாயங்கள்

# நள்ளிரவு ரயில்வண்டி
# சின்னஞ்சிறு நட்சத்திரம்
# சேவல் கூவிற்று
# வன்மம் வளர்ந்தது
# அந்தப்புர அடைக்கலம்
# 'மாலை வருகிறேன்'
# மணியக்காரர் மகள்
# கண்ணீர் கலந்தது
# வெறி முற்றியது
# ஆண்டவன் சித்தம்
# அரண்மனைச் சிறை
# அப்பாவின் கோபம்
# உல்லாச வாழ்க்கை
# ஆனந்த சுதந்திரம்
# கைமேலே பலன்
# கயிறு தொங்கிற்று
# இரும்பு இளகிற்று
# உலகம் சுழன்றது
# விடுதலை வந்தது
# கதை முடிந்தது

## கதைமாந்தர்கள்
* குமாரலிங்கம் (தேசத் தொண்டன்)
* உலகநாத தேவன் (மாறனேந்தல் இளவரசன்)
* பொன்னம்மாள் (கிராமத்து பெண்)
* மாணிக்கவல்லி (சோலைமலை இளவரசி)
* மணியக்காரர் (பொன்னம்மாளின் தந்தை)
* சோலைமலை மகாராஜா

## மேற்கோள்களும் குறிப்புகளும்
* மதுரை திட்டம் மின் நூல்

பகுப்பு:கல்கியின் புதினங்கள்
பகுப்பு:தமிழ்ப் புதினங்கள்
வால்டர் லீவின்

**வால்டர் ஹெச்.ஜி. லீவின்** (Walter Lewin) ஒரு இயற்பியல் பேராசிரியர். இவர்  ஜனவரி 29-ல்  1936 ஆம் ஆண்டு பிறந்தார். எம்.ஐ.டி யில் பணிபுரிந்தார்.
## கல்வி
1965 -ல் டெல்ஃப்ட் தொழில்நுட்பப் பல்கலைக்கழகத்தில் அணுக்கருவியல் இயற்பியலில் பட்டம் பெற்றார்.மேலும் ரோட்டர்டாம் கல்லூரியில் இயற்பியல் ஆசிரியராகவும் பணியாற்றினார்.1966-ல் எம்.ஐ.டி யில் துணைப் பேராசிரியராகப் பணியில் சேர்ந்தார்.பின்னர் எம். ஐ. டி யில் 1974-ல் பேராசிரியாக பணிபுரிந்தார்.       ஜார்ஜ் கிளார்க் என்பவருடன் இணைந்து பலூன்கள் மூலம் எக்ஸ்கதிர் வானியல் சோதனைகளைச் செய்தார்.அதன் பின்னர் 20 முறை இப்படியான சோதனைகளைச் செய்தார்.இச்சோதனைகளின் மூலம் புதிய 5 எக்ஸ்கதிர் மூலங்களைக் கண்டறிந்தனர்.
இவரின் 450 அறிவியல் கட்டுரைகள் இதுவரை வெளியாகியுள்ளன.எம்.ஐ.டி யில் இவரது உரைகள் மற்றும் வகுப்புகள் பிரசித்தி பெற்றவை. 2011 முதல் இணையம் வழி ஸ்கைப் மூலம் உலகின் பல்வேறு மாணவர்களுக்கு வகுப்புகள் எடுத்தார்.

## மேற்கோள்கள்

பகுப்பு:1936 பிறப்புகள்
பகுப்பு:வாழும் மக்கள்
பகுப்பு:டச்சு வானியலாளர்கள்
ஜிம் குரோ சட்டங்கள்

thumb|Cover of music score for "Jim Crow Jubilee," published in Boston in 1847.
**ஜிம் குரோ சட்டங்கள்** (*Jim Crow laws*)  என்பன 1876க்கும் 1965க்கும் இடையே மாநில மற்றும் கூட்டரசால் இயற்றப்பட்ட சட்டங்களைக் குறிக்கும். இந்தச் சட்டங்கள் முன்னாள் கூட்டமைப்பின் தெற்கு மாநிலங்களில் அனைத்து பொது வசதிகளிலும் *[[சட்டப்படி]]*  இனவாரி தனிப்படுத்துகையைக் கட்டாயமாக்கின. 1890 முதல்  ஆபிரிக்க அமெரிக்கர்களுக்கு "தனியான ஆனால் சமமான" நிலை வழங்கப்பட்டது. இந்தப் பிரிப்பினைச் செயற்படுத்துகையில்  வெள்ளை அமெரிக்கர்களுக்கு வழங்கப்பட்டதை விட மோசமான நிலைக்கு ஆபிரிக்க அமெரிக்கர்கள் தள்ளப்பட்டனர். பல பொருளியல், கல்வி, மற்றும் சமூகப் பின்னடைவுகளுக்கு இவை வழிவகுத்தன. *சட்டப்படி*யானப் பிரிப்பு தெற்கத்திய ஐக்கிய அமெரிக்காவில் மட்டுமே முதன்மையாக இருந்தது. வட மாநிலங்களில் இத்தகையப் பிரிப்பு பொதுவாக *[[நடைமுறைப்படி]]* இருந்தது. காட்டாக குடியிருப்புகளில் பிரிப்புகள் வரைமொழி உடன்பாடுகளாலும், வங்கி கடன் கொடுத்தல்களிலும் பணி அமர்த்தல் செய்முறைகளிலும் தனிப்படுத்துதல் இருந்தன. தவிர தொழிற்சங்கங்களும் வேறுபாட்டை நிலைநிறுத்துமாறு செயல்பட்டன.

ஜிம் குரோ சட்டங்களின்படி அரசுப் பள்ளிகள், அரசு அலுவலகங்கள், பொதுவிடங்கள், பொதுப் போக்குவரத்து வசதிகளில் தனிப்படுத்துகை இருந்தது. இங்கெல்லாம் ஓய்விடங்கள், உணவகங்கள், குடிநீர்  ஊற்றுகள் போன்ற வசதிகள் வெள்ளையருக்கும் கறுப்பினத்தவருக்கும் தனித்தனியாக அமைக்கப்பட்டிருந்தன. ஐக்கிய அமெரிக்க படைத்துறையும் தனித்தனியாகப் பிரிக்கப்பட்டிருந்தது.

இந்தச் சட்டங்கள் முன்னதாக 1800-1866களில் நிலவிவந்த, ஆபிரிக்க அமெரிக்கருக்கு எவ்வித உரிமைகளையும் வழங்காத, *கருப்புச் சட்டங்களை* ஒட்டி இயற்றப்பட்டன. 1954ஆம் ஆண்டில் *பிரவுன் எதிர் கல்வி வாரியம்* வழக்கில் ஐக்கிய அமெரிக்க உச்ச நீதிமன்றம் அரசுப் பள்ளிகளில் தனிப்படுத்துகையை அரசியலமைப்பிற்கு முரணானதாக தீர்ப்பளித்தது. *கறுப்பினர் முன்னேற்றத்திற்கான தேசியக் கழகம்* (NAACP) இந்தச் சட்டங்களை நீக்கப் போராடி வந்தது. அனைத்து ஜிம் குரோ சட்டங்களும்  *குடிசார் உரிமைகள் சட்டம், 1964* மற்றும் *வாக்களிப்பு உரிமைகள் சட்டம் 1965* ஆகியவற்றால் ஒழிக்கப்பட்டன.

## மேற்கோள்கள்

பகுப்பு:ஐக்கிய அமெரிக்காவில் சட்டம்
மக்கபேயர் அரசு

**மக்கபேயர் அரசு** அல்லது **ஹஸ்மோனிய அரசு** (*Hasmonean dynasty* , r *Ḥashmona'im*; Audio ) என்பது யூதேயா மற்றும் அதனைச் சூழ்ந்திருந்த பிரதேசங்களை உன்னத பழம்பொருட் காலத்தில் ஆட்சி செய்த அரசாகும். கிட்டத்தட்ட கி.மு. 140 - 116 காலப்பகுதியில் செலூசிட்டிடமிருந்து பெற்ற அரை அதிகாரத்தில் யூதேயாவை ஆண்டனர். கிமு 110 இலிருந்து செலூக்கியப் பேரரசு 
சிதவடைந்ததும் முழு சுதந்திர அரசாக மாறி, தன் எல்லையை கலிலேயா, இத்துரியா, பெரா, இதுமேயா, சமாரியா என விரிபுபடுத்தியது. சில வரலாற்றாசிரியர்கள் இக்காலத்தை சுதந்திர இசுரேலிய அரசு எனக் குறிப்படுகின்றனர். கி.மு. 63 இல் இவ்வரசு உரோமைக் குடியரசால் வெற்றி கொள்ளப்பட்டு,  உரோம வாடிக்கை அரசாக மாற்றப்பட்டது. கி.மு. 37 இல் ஏரோதிய அரசிடம் தோற்கும் வரை 103 ஆண்டுகள் ஆட்சி செய்தது. ஆயினும் முதலாம் ஏரோது மக்கபேய இளவரசியை திருமணம் செய்வதனூடாக தன் பிரதேசத்து சட்ட ஒழுங்கை காப்பற்ற முனைந்தபோதும், மக்கபேய கடைசி ஆண் வாரிசை தன்னுடைய எரிக்கோ அரண்மனையில் வைத்து மூழ்கடிக்கத் திட்டமிட்டான். 

## உசாத்துணை

பகுப்பு:இசுரேல் வரலாறு
இசுரயேல் அரசு

**இசுரவேல் அரசு** என்பது இசுரேலிய வரலாற்று அரசுகள் மற்றும் வரலாற்று மொம்மை அரசுகளைக் குறிக்கும். அவை பின்வருமாறு: 

*இசுரவேல் அரசு (ஒன்றிணைந்த முடியாட்சி) (கி.மு. 1020–931), இசுரேலியர்களால் அமைக்கப்பட்டதும், ஓரு தனி அரசரின் கீழ் ஐக்கியமாக்கப்பட்ட அரசு
*இசுரவேல் அரசு (சமாரியா) (கி.மு. 931–722 ), வட இசுரேலிய அரசு
*யூத அரசு (கி.மு. 931–586), தென் இசுரேலிய அரசு
*மக்கபேயர் அரசு (கி.மு. 140-37), மக்கபேயரால் ஆட்சி செய்யப்பட்ட அரசு 
*ஏரோதிய அரசு, முதலாம் ஏரோதினால் ஆட்சி செய்யப்பட்ட உரோம வாடிக்கை அரசு (கி.மு. 37-4 BCE)

இசுரவேல் அரசு என்பதன் மேலதிக பயன்பாடு:
*இசுரேலிய அரசியல் அமைப்பு "இசுரவேல் அரசு" எனும் பெயரைக் கொண்டுள்ளது

பகுப்பு:இசுரேல் வரலாறு
உள்வரைபடம் (கணிதம்)

கணிதத்தில் ஒரு சார்பு  f\colon \mathbb{R} \rightarrow \mathbb{R} இன் **உள்வரைபடம்** (*hypograph* (அ) *subgraph*) என்பது அச்சார்பின் வரைபடத்தின் மீது அல்லது அதற்குக் கீழ்ப்புறமாக அமையும் அனைத்துப் புள்ளிகளின் கணமாகும்.

: \mbox{hyp} f = \{ (x, \mu) :  x \in \mathbb{R}^n, \mu \in \mathbb{R}, \mu \le f(x) \} \subseteq \mathbb{R}^{n+1}

;சார்பின் திட்டமான உள்வரைபடம் (strict hypograph):

: \mbox{hyp}_S f = \{ (x, \mu)  :  x \in \mathbb{R}^n, \mu \in \mathbb{R},  \mu 

:f \equiv - \infty  எனில் உள்வரைபடம் வெற்றுக் கணம்.

இதேபோல, சார்பின் வரைபடத்தின் மீது அல்லது அதற்கு மேற்புறத்தில் அமையும் அனைத்துப் புள்ளிகளின் கணம் அச்சார்பின் வெளிவரைபடம் ஆகும்.

## பண்புகள்
*ஒரு சார்பின் உள்வரைபடம் குவிவுக் கணமாக இருந்தால், இருந்தால் மட்டுமே, அச்சார்பு குழிவுச் சார்பாக இருக்கும். 
*ஒரு சார்பின் உள்வரைபடம் மூடிய கணமாக இருந்தால், இருந்தால் மட்டுமே, அச்சார்பு மேல் அரைத் தொடர்ச்சியான சார்பு.

## மேற்கோள்கள்

பகுப்பு:சார்புகளும் கோப்புகளும்
பகுப்பு:கணித வரைபடங்கள்
பிரான்சிஸ்கோ பிராங்கோ

**பிரான்சிஸ்கோ பிரான்கோ,** (*General Francisco Franco Y Bahamonde*) எசுப்பானியாவின் இராணுவத் தலைவரும் சர்வாதிகாரியும் ஆவார். 1939 இலிருந்து தனது இறப்பு வரை எசுப்பானியாவைச் சர்வாதிகாரியாக ஆண்டார். ஐரோப்பிய வரலாற்றிலேயே அதிககாலம் ஆண்ட சர்வாதிகாரி இவர்.
## சிறுவயது
எசுப்பானியா நாட்டில் அத்திலாந்திக்குப் பெருங்கடல் பகுதியான கோரூஞா என்ற மாகாணத்தில் 1892ம் ஆண்டு டிசம்பர் 4 ம் தேதி பிறந்தார். அங்குள்ள இராணுவ தேவாலயத்தில் கத்தோலிக்க திருச்சபையின் பொது நாள்காட்டியின் படி டிசம்பர் 17 ல் ஞானஸ்நானம் பெற்றார். அவரின் தந்தை அந்நாட்டின் கடற்படையில் வேலை செய்து கொண்டிருந்தார். ஆறு தலைமுறைகளாக இவரின் குடும்பம் கடற்படையில் வேலை செய்தது. (22 நவம்பர் 1855 முதல் 22 பிப்ரவரி 1942 வரை) இவருக்கு இரண்டு சகோதரர்கள் உண்டு.

## இராணுவ வாழ்க்கை
பிரான்சிஸ்கோ தனது தந்தையின் வழியில் கடற்படையில் சேர முடிவெடுத்தார். ஆனால் எசுப்பானிய- அமெரிக்க போரின் விளைவாக நாடு காலனியாக மாறியத்தால் தன் கடற்படையை இழந்தது. அதனால் கடற்படைக்கு யாரும் தேர்வுசெய்யப்படவில்லை. கடற்படை அகாடமி 1906 முதல் 1913 வரை மூடப்பட்டது. அவரின் தந்தையின் ஏமாற்றத்தால் பிரான்சிஸ்கோ எசுப்பானியா இராணுவத்தில் 1907 ல் சேர முயற்சித்தார். 
1917 முதல் 1920 வரை, அவர் எசுப்பானிய இராணுவத்தில் பணியாற்றினார். இதன் மூலம் 1926ல் தனது இளம் வயதில் தளபதியானார். ..

பகுப்பு:1892 பிறப்புகள்
பகுப்பு:1975 இறப்புகள்
பகுப்பு:எசுப்பானிய வரலாறு
சூப்பர்மேன்

**சூப்பர்மேன்** (*Superman*) என்பது டீசீ காமிக்ஸ் நிறுவனத்தால் வெளியிடப்பட்ட ஒரு வரைகலைக் கதைப் புத்தகத்தில் பயன்படுத்தப்பட்ட ஒரு கற்பனை மீநாயகன் கதாபாத்திரம் ஆகும். 1938 ஆம் ஆண்டு கனடாவைச் சேர்ந்த ஜோ ஷஸ்டர் என்பவர் இக்கதாபாத்திரத்தை உருவாக்கினார். இதற்கு உறுதுணையாக அமெரிக்காவைச் சேர்ந்த ஜெர்ரி சீகல் என்பவர் இருந்தார். இந்தக் கதாப்பாத்திரத்தைக் கொண்டு வரைகலைப் புத்தகங்கள் மட்டுமின்றி பல்வேறு திரைப்படங்களும் வெளியாகி இருக்கின்றன. 

## சூப்பர் மேன் நாணயம்
சூப்பர் மேனின் 75 வது பிறந்த நாளை முன்னிட்டு கனடா அரசு தங்கம், வெள்ளி, நிக்கல் உலோகம் உள்பட 7 வகை நாணயங்களை வெளியிடத் திட்டமிட்டுள்ளது. இது குறித்து கனடாவின் குடியேற்றத் துறை அமைச்சர், “கனடா வரலாறு, பாரம்பரியம் போன்றவற்றைக் கொண்டாடி வரும் நிலையில் சூப்பர் மேன் கதாபாத்திரம் மூலம் வெளிப்படுத்தப்பட்ட ஆற்றல், பண்புகளுக்கு மதிப்பு அளிக்கும் வகையில் நாணயங்களை வெளியிட உள்ளது” என்று தெரிவித்துள்ளார்.

## மேற்கோள்கள்

## வெளியிணைப்புகள்
* 
* Golden Age , Silver Age  and Modern Age  Superman at the Comic book database
* Superman on ஐ. எம். டி. பி இணையத்தளம்

பகுப்பு:அமெரிக்க மீநாயகன்கள்
பகுப்பு:டிசி வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
மார்ஸ் ஒன்

**மார்ஸ் ஒன்** (*Mars One*) என்பது ஒரு சிறிய தனியார் டச்சு அமைப்பாகும், இந்நிறுவனம் செவ்வாய்க் கோளில் முதல் மனிதர்களை தரையிறக்கப் பயன்படுத்துவதாகவும், நிரந்தர மனிதக் குடியேற்றத்தை நிறுவுவதற்காக அவர்களை அங்கேயே விட்டுவிடுவதாகவும் கூறி முதலீட்டாளர்களிடமிருந்து பணத்தைப் பெற்றது. 2012 இல் வெளிவந்த அதன் அறிவிப்பு முதல் 2019 இன் தொடக்கத்தில் அந்நிறுவனம் செயலிழக்கும் வரை, அது கோடிக்கணக்கான டாலர்களைப் பெற்றதாக மதிப்பிடப்பட்டுள்ளது. இந்த அமைப்பு ஒரு விண்வெளி நிறுவனமும் அல்ல, வன்பொருளையும் தயாரிக்கவில்லை.

மார்ஸ் ஒன் இரண்டு நிறுவனங்களைக் கொண்டிருந்தது: இலாப நோக்கற்ற மார்ஸ் ஒன் அறக்கட்டளை, மற்றும் இலாப நோக்கற்ற நிறுவனமான "மார்ஸ் ஒன் வென்ச்சர்சு", இது ஒளிபரப்பு உரிமைகளையும் நிர்வகிக்கும் இலாப நோக்கற்ற இன்டர்பிளானட்டரி மீடியா குழுமத்தின் கட்டுப்பாட்டு பங்குதாரராக இருந்தது. நெதர்லாந்தைச் சேர்ந்த மார்ஸ் ஒன் அறக்கட்டளை இந்தத் திட்டத்தை நிர்வகித்து வந்தது. இந்த சிறிய நிறுவனத்தில் நான்கு பணியாளர்கள் மட்டுமே இருந்தனர், பணியாளர்கள் தேர்வு, பயிற்சி மற்றும் குடியேற்றம் பற்றிய ஊடகங்களை (ஆவணப்படங்கள்) விற்பதன் மூலம் இலாபம் ஈட்ட எண்ணியது. முதல் பணியானது 2010களில் சுமார் $6 பில்லியன் செலவாகும் என அதன் பணிப்பாளர் பாசு லான்சுடோர்ப் மதிப்பிட்டார்.

இந்த அறிவிப்பு அறிவியலாளர்கள், பொறியியலாளர்கள் மற்றும் விண்வெளித் துறையில் இருப்பவர்களால் விமர்சிக்கப்பட்டு கண்டனத்துக்குள்ளானது. கல்வியாளர்கள், விண்வெளிப் பயணத் துறை மற்றும் சர்வதேச செய்திகளால் இந்தக் கருத்து தற்கொலைப் பணி என அழைக்கப்பட்டது. 2019 சனவரி 15 அன்று, இலாப நோக்கற்ற நிறுவனத்தை கலைக்க உத்தரவிட்ட நீதிமன்றத்தின் தீர்ப்பினால், இந்நிறுவனம் செயலிழந்தது.

## திட்டம்
தற்காலிக குடியிருப்பைச் செவ்வாய் கிரகத்தில் ஏற்படுத்தி மக்களை அங்கு குடியேற்றுவதுதான் அவரின் திட்டத்தின் நோக்கம் ஆகும். 2012 மே மாதம் இத்திட்டம் வகுக்கப்பட்டது. 2023ம் ஆண்டு இங்கிருந்து 4 பேர் 60 குழுக்களாக அனுப்பப்படுவார்கள் என அவர் தெரிவித்துள்ளார்.

## விண்ணப்பம்
*மார்ஸ் ஒன்* திட்டத்திற்காக அவர் கணினி மூலம் முன்பதிவு செய்ய அறிவித்திருந்தார். இதன் மூலம் அமெரிக்கர்கள் மட்டும் 48 ஆயிரம் பேரும், இந்தியர்கள் 20 ஆயிரம் பேரும் 2015 ம் ஆண்டு செல்ல விண்ணப்பித்திருந்தார்கள். ஆக மொத்தமாக 2 லட்சம் பேர் அடங்குவர்.

## குடியிருப்பு
செவ்வாய் கிரகத்தில் தங்குவதற்கான ஏற்பாடுகளில் முதல் கட்டமாக 2500 கிகி எடை கொண்ட உதிரிப்பாகங்கள் 2016ம் ஆண்டுகளில் கொண்டு சேர்க்கப்படும் என அறிவித்தார். இது பல்நோக்கு குழு வாகனம் மூலம் கொண்டு சேர்க்கப்படும். 2016 அக்டோபரில் ஏவு வாகனம் ஏவப்படும். அதனை நேரடி ஒளிபரப்பாக தொலைக்கட்சியில் 365 நாளும் எல்லா வாரங்களிலும், 24 மணிநேரமும் ஒளிபரப்பப்படும் என அறிவித்தார்.

## சாத்தியக் கூறுகள்
வாஷிங்டனில் அமைந்துள்ள அமெரிக்காவின் நாசா இதனைத் திட்டவட்டமாக மறுக்கிறது. செவ்வாய் கிரகத்தில் மனிதர் வாழும் சூழல் உள்ளதா என்பது பற்றிய முடிவு இன்னமும் எட்டப்படாத போது இது சாத்தியமில்லை என்று நாசா கூறியுள்ளது. 

## மேற்கோள்கள்

*செவ்வாய் கிரகத்தில் விரைவில் குடியேற்றம்
*செவ்வாய் கிரகத்தில் நிரந்தரமாக தங்க இந்தியர்கள் 20,000 பேர் விண்ணப்பம் நாளிதழ்:தினமலர், நாள்: 11/09/2013

## வெளி இணைப்புகள்
*அதிகாரபூர்வதளம் 

பகுப்பு:செவ்வாய்த் திட்டங்கள்
ஆங்ஸ்டிராம்

**ஆங்ஸ்ட்ராம்** (*angstrom* அல்லது *ångström* என்பது நீளத்தின் ஓர் அலகாகும். இது  (மீட்டரின் பத்து-பில்லியனுக்கு ஒன்று) இற்கு அல்லது 0.1 நானோமீட்டருக்குச் சமனாகும். ஆங்ஸ்டிராம் Å என்ற சுவீடிய எழுத்தால் தரப்படும்..

ஆங்ஸ்டிராம் அலகு பொதுவாக அணுக்கள், மூலக்கூறுகள், நுண்நோக்கி உயிரி அமைப்புகள், வேதியியற் பிணைப்புகளின் நீளம், படிகங்களில் அணுவமைப்பு, மின்காந்த அலைகளின் அலைநீளம், தொகுப்புச் சுற்றுப் பகுதிகளின் பரிமாணங்கள் ஆகியவற்றை அளக்கப் பயன்படுகிறது.

சுவீடிய இயற்பியலாளர் ஆண்டர்ஸ் யோனாஸ் ஆங்ஸ்டிராம் (1814–1874) என்பவரின் நினைவாக இவ்வலகிற்கு ஆங்ஸ்டிராம் எனப் பெயரிடப்பட்டது.

## இவற்றையும் பார்க்க
* 1 E-10 மீ
* அலகு மாற்றம்

## மேற்கோள்கள்

பகுப்பு:நீள அலகுகள்
உபுண்டு ஒன்

**உபுண்டு ஒன்** என்பது இணையவழியில் கோப்பைப் பயன்படுத்தக்கூடிய ”மேகக் கணிமை” சார்ந்த சேவை. இச்சேவை அனைத்துப் பயனர்களுக்கும் இலவசமாக வழங்கப்படுகிறது. இணையத்தில் தன் கணக்கின் மூலம், கோப்புகளை ஏற்றிவிட்டு, மற்றோர் கணினியில் தன் கணக்கைத் திறந்து கோப்புகளைத் திருத்தவும், பார்க்கவும் முடியும்.

## மேலும் பார்க்கவும்
*கூகிள் டிரைவ்
*விண்டோஸ் லைவ் ஸ்கைடிரைவ்
*இணைய கோப்பு ஏற்ற சேவை
*தொலைநிலை தகவல் சேமிப்பு

## சான்றுகள்

## இணைப்புகள்
* 
* 
* Ubuntu One wiki page on the Ubuntu Wiki

பகுப்பு:மேகக் கணிமை
பகுப்பு:இலவச மென்பொருட்கள்
பகுப்பு:உபுண்டு (இயக்குதளம்)
சிவபேத ஆகமங்கள்

இருபத்து எட்டு சைவ ஆகமங்களில் முதல் பத்து ஆகமங்கள் சிவபேத ஆகமங்கள் என்று அழைக்கப்படுகின்றன.. இவற்றை சிவபெருமான் பிரணவர், சுதாக்கியர், சுதீத்தர், காரணர், சுசிவர், ஈசர், சூக்குமர், காலர், அம்பு, தேசேசர் முதலிய பத்து பேருக்கும் ஒவ்வொருக்கு ஒன்றென எடுத்துறைத்தார். 

அவையாவன.

# காமிகா ஆகமம்
# யோகஜா ஆகமம்
# சிந்தியா ஆகமம்
# காரணா ஆகமம்
# அஜிதா ஆகமம்
# தீப்தா ஆகமம்
# சூட்சும ஆகமம்
# சகஸ்ரக ஆகமம்
# அம்ஷீமத் ஆகமம்
# சுப்ர பேத ஆகமம்

## ஆதாரங்கள்


பகுப்பு:சைவ ஆகமங்கள்
துளு திரைப்படத்துறை

**துளு திரைப்படத்துறை** அல்லது **கோஸ்டல் வுட்** என்பது இந்தியத் திரைப்படத்துறையில் துளு மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். ஆண்டுதோறும் 5 முதல் 7 படங்களைத் தயாரிக்கிறது. 1971ஆம் ஆண்டு **என்ன தங்கடி** என்ற முதல் துளு திரைப்படம் வெளியானது. கேரளா, கர்நாடகம் எல்லைப் பகுதியில் உள்ள துளு நாடு பகுதியில் இத்திரைப்படங்கள் திரையிடப்படுகின்றன. ஆனால் தற்போது துளு திரைப்படம் மங்களூர், உடுப்பி, மும்பை, பெங்களூர் மற்றும் வளைகுடா நாடுகளில் ஒரே நேரத்தில் படங்கள் வெளியிடப்படும் அளவுக்கு வளர்ந்துள்ளது.

2006 ஆம் ஆண்டு புதுதில்லியில் நடைபெற்ற ஆசிய மற்றும் அரபு சினிமாவின் ஒசியனின் சினிஃபான் விழாவில் சிறந்த இந்திய திரைப்படத்திற்கான விருதை சுத்தா என்ற துளு திரைப்படம் விமர்சன ரீதியாக பாராட்டை வென்றது. 2011 ஆம் ஆண்டில் ஒலியார்டோரி அசல் என்ற திரைப்படம் துளு திரைப்படத்துறைக்கு மிகப்பெரிய வெற்றியை கொடுத்த திரைப்படம் ஆகும். சாலி பொலிலு என்ற திரைப்படம் மிக நீண்ட காலமாக திரையிடப்பட்ட துளு திரைப்படம் ஆகும். இது அதிக வசூல் செய்யத திரைப்படம் மற்றும் மங்களூரில் உள்ள பி.வி.ஆர் சினிமாஸில் 470 நாட்களை வெற்றிகரமாக திரையிடப்பட்டது.

பிப்ரவரி 27, 2016 அன்று டைம்ஸ் ஆப் இந்தியா துளு திரைத்துறை குறித்து ஒரு சிறப்பு அறிக்கையை வெளியிட்டது. அதாவது 1971 முதல் 2011 வரை 45 வருடமான துளு திரைத்துறையில் 40 ஆண்டுகளில் 45 திரைப்படங்கள் மட்டுமே வெளியிடப்பட்டன, அதேசமயம் 5 ஆண்டுகளில் பின்னர், 21 படங்கள் தயாரிக்கப்பட்டுள்ளன.

## முக்கிய சாதனைகள்

## மேற்கோள்கள்

## வெளி இணைப்புகள்
*list of Tulu films at the Internet Movie Database (IMDb)
கமீசு முசைத்

**கமீசு முசைத்** (Khamis Mushayt) என்ற நகரம் சவுதி அரேபியாவின் தென்மேற்கு பகுதியில் அமைந்துள்ளது. இது ரியாத்திலிருந்து 442 கடல் மைல் தொலைவில் அமைந்துள்ளது.

## வரலாறு
1970 வரை கமீசு முசைத் சிறிய நகரமாக 50,000 கும் குறைவான மக்கட் தொகையுடன் இருந்தது. பின்னர் .2004 மக்கட்தொகைக் கணக்கெடுப்பின் படி இந்நகரத்தின் மக்கட்தொகை 372,695 ஆக அதிகரித்துள்ளது. இந்நகரம் விளைநிலங்கள் சூழ்ந்ததாய் அமைந்துள்ளது.

## முக்கிய இடங்கள்

File:ALhayat Hospital.jpg|அல் ஹயாத் மருத்துவமனை
File:Khamis Mushayt Heritage area Statue of coffee.jpg|பண்பாட்டுத் தளத்தில் காபியின் சிலை
File:Mosque in Khamis Mushayt.jpg|ஃபாகத் மசூதி


## சான்றுகள்

## மேற்கோள்கள்

பகுப்பு:சவூதி அரேபிய நகரங்கள்
கைபர் தொடர்வண்டிப் பயணம்

**கைபர் தொடர்வண்டிப் பயணம்** ஒரு சுற்றுலாத் தொடர்வண்டிப் பயணம் ஆகும். இத்தொடர்வண்டி பெஷாவர், *லண்டி கொட்டால்* ஆகிய இரு நகரங்களுக்கு இடையே, கைபர் கணவாய் வழியாக ஓடியது.
இப்பயணமானது வரலாற்றின் காலங்களுக்கு உள்ளே செல்லும் பயணம் எனவும் அழைக்கப்படுகிறது. இத்தொடர்வண்டி செல்லும் 52 கிலோமீட்டர் தொலைவில், 34 குகைகளையும் 92 பாலங்களையும் கடந்து செல்கிறது. ஒவ்வொரு மாதத்தின் முதல் ஞாயிற்றுக்கிழமை இச்சேவை இருந்தது. உள்ளூர் மக்களுக்கு இலவசப் பயணம் அனுமதிக்கப்பட்டிருந்தது. 1925 நவம்பர் 3 ஆம் நாள் இந்தத் தொடர்வண்டிப்பயணம் அதிகாரபூர்வமாய் ஆரம்பிக்கப்பட்டது.
1947 பாகிஸ்தான் விடுதலைக்குப்பின் ஒவ்வொரு ஞாயிற்றுக்கிழமையும் ஓடுமாறு இந்த தொடர்வண்டிப் பயணம் அமைக்கப்பட்டது. போதுமான நிதி ஆதாரம் இல்லாதலால் 1982 ஆம் ஆண்டு இந்தச் சேவை நிறுத்தப்பட்டது. பின்னர் தனியார் அமைப்புகள் பாகிஸ்தான் அரசுடன் இணைந்து செயலாற்றி, 1990 -ல் மீண்டும் இச்சேவை ஆரம்பிக்கப்பட்டது. 2006 ஆம் ஆண்டு ஏற்பட்ட வெள்ளத்தின் காரணமாக தண்டவாளங்கள் அடித்துச் செல்லப்பட்டதால் மூடப்பட்டது.

## மேற்கோள்கள்

## இதையும் பார்க்கவும்
* கைபர் கணவாய்

## இணைப்புகள்
* இணையதளம்

பகுப்பு:பாக்கித்தான்
பகுப்பு:பாக்கித்தான் இரயில்வே
கோவிலூர் மந்திரபுரீஸ்வரர் கோயில்

**கோவிலூர் மந்திரபுரீ்ஸ்வரர் கோயில்**, (திருவுசாத்தானம்) திருஞானசம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 107-ஆவது சிவத்தலமாகும்.

## அமைவிடம்
இச்சிவாலயம் தமிழ்நாட்டில் திருவாரூர் மாவட்டத்திலுள்ள  திருத்துறைப்பூண்டி வட்டத்தில் கோவிலூர் எனும் ஊரில் அமைந்துள்ளது.

## இறைவன், இறைவி
இச்சிவாலயத்தின் இறைவன் மந்திரபுரீஸ்வரர், இறைவி பெரிய நாயகி.

## வழிபட்டோர்
இந்திரன், விசுவாமித்திரர், ஸ்ரீராமர், இலக்குவன், ஜாம்பவான், சுக்கிரீவன், அனுமன் முதலானோர் வழிபட்ட திருத்தலம்.

## மேற்கோள்கள்

## வெளி இணைப்புகள்
* தினமலர் கோயில்கள் தளம்
## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:காவேரி தென்கரை சிவன் கோயில்கள்
எக்செல் பொறியியல் கல்லூரி

**எக்செல் பொறியியல் கல்லூரி** என்பது தமிழ்நாட்டிலுள்ள ஒரு சுயநிதிப் பொறியியல் கல்லூரி ஆகும். நாமக்கல் மாவட்டத்திலுள்ள பள்ளக்காபாளையம் எனும் ஊரில் 2007 ஆம் ஆண்டில் இக்கல்லூரி தொடங்கப்பட்டது. இக்கல்லூரி புதுதில்லியிலுள்ள அகில இந்திய தொழில்நுட்பக் கல்விக் குழுவின் அங்கீகாரம் பெற்று, சென்னையிலுள்ள அண்ணா பல்கலைக்கழகத்தின் இணைக்கப்பட்டு செயல்பட்டு வருகிறது.

## கல்லூரியிலுள்ள பாடப்பிரிவுகள்

## வெளி இணைப்புகள்

* கல்லூரி இருப்பிட நிலப்படம்
* http://www.siliconindia.com/engineering/college/excel-engineering-college-intid-3611.html 

பகுப்பு:தமிழ்நாட்டுப் பொறியியல் கல்லூரிகள்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
தூவாநாயனார் கோயில் தூவாய் நாதர் கோயில்

**தூவாநாயனார் கோயில் தூவாய் நாதர் கோயில்** (திருஆருர்ப் பரவையுள் மண்டளி) சுந்தரால் தேவாரம் பாடல் பெற்ற சிவாலயமாகும். தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 89ஆவது சிவத்தலமாகும்.முன்பு, இத்திருக்கோயில் கடலிலுள் மண்கோயிலாக அமைந்திருந்தது என தலவரலாறு குறிப்பிடுகிறது.

## அமைவிடம்
இத்திருக்கோயில் திருவாரூர் கோயிலின் தேர் நிலைக்கு அருகில், கிழக்கு ரத வீதியில் அமைந்துள்ளது.

## அமைப்பு
left|100x150px|thumb|விமானம் ராஜகோபுரத்தைக் கடந்து உள்ளே செல்லும்போது  பலிபீடம், நந்தி ஆகியவை உள்ளன. மூலவர் முன்பாக இடது புறத்தில் விநாயகர் உள்ளார். திருச்சுற்றில் விநாயகர், சுப்ரமணியர், சனீசுவரன், இறைவி, சண்டிகேசுவரர் ஆகியோரின் சன்னதிகள் உள்ளன. கோஷ்டத்தில் தட்சிணாமூர்த்தி, விஷ்ணு, பிரம்மா, துர்க்கை ஆகியோர் உள்ளனர்.

## இறைவன், இறைவி
இக்கோயிலில் உள்ள இறைவன் தூவாய் நாதர், இறைவி பஞ்சின் மென்னடியாள்.

## மேற்கோள்கள்

## வெளி இணைப்புகள்
தினமலர் கோயில்கள் தளம்
## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:காவேரி தென்கரை சிவன் கோயில்கள்
சத்போத சந்திரிகே

"சத்போத சந்திரிகே" என்பது சமயம், இலக்கியம் சார்ந்த கன்னட மாத இதழாகும். 1907 ஆம் ஆண்டு தொடங்கப்பட்டு, நூற்றாண்டுகள் நிறைவுற்றது. வெங்கடேஷ் சக்கரவர்த்தி என்பவர் தற்போதைய ஆசிரியராக உள்ளார். கல்வி, அரசியல் தொடர்பான செய்திகளையும் வெளியிடுகிறது.

பகுப்பு:கன்னட இதழ்கள்
விஜய கர்நாடகா

**விஜய கர்நாடகா** என்பது கர்நாடகாவில் வெளியாகும் கன்னட நாளேடு. அதிகப் பிரதிகளை விற்று, முன்னணி கன்னட நாளேடாக விளங்குகிறது. பெங்களூரு, ஹூப்பளி, மங்களூர், சிமோகா, கங்காவதி, பெலகவி, தாவண்கரே முதலான நகரங்களில் வெவ்வேறு பதிப்புகளை வெளியாகிறது.

## ஆசிரியர்கள்
# ஈஷ்வர தைதோடா
# மகாதேவப்பா
# விஷ்வேஸ்வர பாட்
# ஈ. ராகவன்
# சுகதா சிறீனிவாசராஜு

## சான்றுகள்

## இணைப்புகள்
* விஜய கர்நாடகா இ-பேப்பர்
* தளம்

பகுப்பு:கன்னட நாளிதழ்கள்
வார்த்தா பாரதி

**வார்த்தா பாரதி** என்பது கர்நாடகாவில் வெளியாகும் கன்னட நாளேடு. இது மங்களூர், பெங்களூர் என இரண்டு பதிப்புகளில் வெளியாகிறது. இதன் தலைமையகம் மங்களூரில் உள்ளது.. கர்நாடகாவிற்கு வெளியே, அரபு நாடுகளிலும் விற்கப்படுகிறது.

## செய்திகள்
அரசியல், அறிவியல், சுற்றுச்சூழல், கல்வி, பண்பாடு, மனமகிழ்வு தொடர்பான செய்திகள் வெளியாகின்றன. அரசியல் பிரச்சனைகள் தொடர்பான பேட்டிகளும், விவாதங்களும் இடம்பெறுகின்றன. நாள்தோறும் கன்னட எழுத்தாளர்களும், சமூக ஆர்வலர்களும் தனிப் பகுதிகளில் எழுதுகின்றன. குழந்தைகளுக்காக படங்களுடன் கூடிய கதைகளும் இணைப்பாக `வருகின்றன.

## சான்றுகள்

## இணைப்புகள்
* Karnataka Government Information Department

பகுப்பு:கன்னட நாளிதழ்கள்
கன்னட இதழ்களின் பட்டியல்

பகுப்பு:பட்டியல்கள்
பகுப்பு:கன்னட ஊடகங்கள்
திருக்கொள்ளிக்காடு அக்னீஸ்வரர் கோயில்

**திருக்கொள்ளிக்காடு அக்னீஸ்வரர் கோயில்** அப்பர் மற்றும் சம்பந்தரால் தேவாரப் பாடல் பெற்ற தலங்களில்   காவிரி தென்கரைத் தலங்களில் உள்ள 115ஆவது சிவத்தலமாகும்.

## அமைவிடம்
இச்சிவாலயம் தமிழ்நாடு திருவாரூர் மாவட்டத்திலுள்ள திருத்துறைப்பூண்டி வட்டத்தில் திருக்கொள்ளிக்காடு எனும் தளத்தில் அமைந்துள்ளது.

## இறைவின், இறைவி
இச்சிவாலயத்தின் இறைவன் அக்னீஸ்வரர். இறைவி பஞ்சின் மெல்லடியம்மை. பொங்கு சனீஸ்வரர் தனிச்சன்னதியில் அமைந்திருக்கிறார்.

## சிறப்புகள்
அக்கினி வழிபட்ட திருத்தலம்.

## குடமுழுக்கு
2015 செப்டம்பர் 9 அன்று காலையில் குடமுழுக்கு நடைபெற்றது.

## மேற்கோள்கள்

## வெளி இணைப்புகள்
அருள்மிகு அக்னீஸ்வரர் திருக்கோயில் - தினமலர் கோயில்கள் தளம்
## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:காவேரி தென்கரை சிவன் கோயில்கள்
பிரஜா வாணி

பிரஜாவாணி என்பது கர்நாடகாவில் வெளியாகும் நாளேடுகளில் ஒன்று. பிரஜாவாணி என்றால் மக்கள் குரல் என்று பொருள். நாள்தோறும் 5,30,000 பிரதிகளை வெளியிட்டு, முதன்மையான கன்னட நாளிதழ்களில் ஒன்றாகத் திகழ்கிறது.

கர்நாடகாவின் தென்பகுதிகளில் அதிக வாசகர்களைக் கொண்டுள்ளது. நாடளவிலும், பன்னாட்டளவிலும் உள்ள செய்திகளும் வெளியாகின்றன. கதைகள், பாடல்கள், குழந்தைகள் பக்கம் என வெவ்வேறு பகுதிகளைக் கொண்டுள்ளது.
கீழ்க்கண்டவாறு ஒவ்வொரு நாளும் சிறப்பிதழும் இணைப்பாக வழங்கப்படுகின்றன.
*திங்கள் - நகர்ப்பகுதி (இருப்பிடம்)
*செவ்வாய் - விளையாட்டு, கல்வி
*புதன் - வியாபாரம், வணிகம்
*வியாழன் - ஆன்மீகம்
*வெள்ளி - திரைப்படங்கள், 
*சனி - உடல்நலம்

## மற்ற வெளியீடுகள்
* டெக்கன் ஹெரால்டு, ஆங்கில நாளேடு
* சுதா, கன்னட வார இதழ்
* மயூரா, கன்னட மாத இதழ்

## சான்றுகள்

## இணைப்புகள்
* தளம்
* இ-பேப்பர் தளம்

பகுப்பு:கன்னட நாளிதழ்கள்
உதயவாணி

**உதயவாணி** என்பது கர்நாடகாவில் வெளியாகும் முன்னணி கன்னட நாளேடுகளில் ஒன்று. உதயவாணி என்றால் காலைக் குரல் என்று பொருள். மணிப்பால், பெங்களூர், மும்பை, ஹூப்பள்ளி, குல்பர்கா, தாவண்கரே ஆகிய நகரங்களில் வெவ்வேறு பதிப்புகளை வெளியிடுகிறது.
நாளொன்றுக்கு மூன்று இலட்சம் பிரதிகள் விற்பனையாகின்றன. ABC Jun-Dec 2012

## பிற இதழ்கள்
* தரங்கா (வாரந்தோறும் வெளியாகும் குடும்ப இதழ்)
*ரூபதாரா (திரைத்துறை தொடர்பான மாத இதழ்)
*துந்துரு (குழந்தைகளுக்கான இதழ்)
*துசரா (மாத இதழ்)

## இணைப்புகள்
*தளம்

பகுப்பு:கன்னட நாளிதழ்கள்
ஞானேஷ்வர்

**ஞானதேவர்** அல்லது **ஞானேஷ்வர்** அல்லது **தியானேஷ்வரர்** என்பவர் மராத்திய வைணவ அடியார் ஆவார். இவர் பொ.ஊ. 1275 – 1296 காலத்தில் வாழ்ந்தார். இவர் ஒரு வர்க்காரி வைணவ கவிஞரும், மெய்யியலாளரும் ஆவார். பாண்டுங்ரக விட்டலரின் பக்தரான ஞானேஸ்வரர் 21 வயதில் சமாதி அடைந்தார். இவரதி சமாதிக் கோயில் மகாராட்டிரா மாநிலத்தின் புனே அருகில் உள்ள ஆளந்தி எனும் ஊரில் உள்ளது.

## சான்றுகள்

## வெளி இணைப்புகள்
* ஸ்ரீ ஞாநேஸ்வரர் கதை - காணொலி 
* ஞானேஷ்வர் வரலாறு - வி. வி. சிர்வைக்கர்
* ஞானேஷ்வர் பாடல்கள் லதா மங்கேஷ்கர் குரலில் 
* இந்துபீடியாவில் ஞானேஷ்வர் பற்றி
* ஞானேஷ்வர் சமாதி 

பகுப்பு:1275 பிறப்புகள்
பகுப்பு:1296 இறப்புகள்
பகுப்பு:மகாராட்டிர மக்கள்
பகுப்பு:இந்து மெய்யியலாளர்கள்
பகுப்பு:வைணவ அடியார்கள்
பகுப்பு:பக்தி இயக்கம்
வெளிநாடுவாழ் இந்தியர் நாள்

**வெளிநாடுவாழ் இந்தியர் நாள்**, 2003 ஆம் ஆண்டிலிருந்து ஒவ்வொரு ஆண்டும் ஜனவரி 9 ஆம் நாள் கொண்டாடப்படுகிறது. இந்தியாவைத் தவிர்த்த பிற நாடுகளில் வாழும் இந்தியர்களின் நினைவாகக் கொண்டாடப்படுகிறது. மகாத்மா காந்தி, தென்னாப்பிரிக்காவிலிருந்து மும்பை வந்து சேர்ந்த நாளின் (ஜனவரி 9, 1915) நினைவாக இந்த நாள் தேர்ந்தெடுக்கப்பட்டது.  இரண்டு ஆண்டுகளுக்கு ஒரு முறை
ஒவ்வொரு இந்திய நகரத்தில் இவ்விழா கொண்டாடப்படும் எனத் தெரிவிக்கப்பட்டுள்ளது. விழாவின்போது, வெளிநாடுவாழ் இந்தியர்களுக்கும் விருதுகள் வழங்கப்படுகின்றன.

## இடங்கள்
ஆண்டுதோறும் இந்நாள் கொண்டாடப்பட்ட இடங்கள்:
*2003 - புது தில்லி
*2004 - புது தில்லி
*2005 - மும்பை
*2006 - ஐதராபாத்
*2007 - புது தில்லி
*2008 - புது தில்லி
*2009 - சென்னை
*2010 - புது தில்லி
*2011 - புது தில்லி
*2012 - ஜெய்ப்பூர்
*2013 - கொச்சி
*2014 - புது தில்லி
*2015 - மகாத்மா மந்திர், காந்தி நகர், குஜராத்

## மேற்கோள்கள்

## இவற்றையும் காண்க
பிரவாசி பாரதீய சம்மான்

## இணைப்புகள்
* தளம்

பகுப்பு:இந்தியாவின் சிறப்பு நாட்கள்
பகுப்பு:சனவரி சிறப்பு நாட்கள்
சாண்டுர் கணவாய்

**சாண்டுர் கணவாய்** (*Shandur Top*) உலகின் கூரை என அழைக்கப்படுகிறது. இது பாக்கித்தானில் உள்ள கிசர் மாவட்டத்தில் அமைந்துள்ளது. கடல்மட்டத்தில் இருந்து 12,200 அடி உயரத்தில் (3,700 மீட்டர்) அமைந்துள்ளது. இதன் இருபுறமும் கில்கிட் - பால்டிஸ்டான் மற்றும் சிட்ரால் நகரங்கள் அமைந்துள்ளன. ஸாண்டுர் கணவாய் சிட்ராலுக்கும் கில்கிட்-பால்டிஸ்டானுக்கும் இடையேயான முக்கியமான போக்குவரத்துப் பாதையாகும். இருபுறமும் வாழும் மக்கள் கோவார் மொழியில் பேசுகின்றனர்.

## சாண்டூர் போலோ திருவிழா
இங்கே உள்ள சமவெளிப்பகுதியில் ஒவ்வொரு ஆண்டும் சூலை மாதம் முதல் வாரத்தில் கில்கிட் - பால்டிஸ்டான் அணிக்கும் சிட்ரால் அணிக்கும் இடையே போலோ விளையாட்டு நடைபெறும். இங்கு 1936ஆம் ஆண்டிலிருந்து போலோ விளையாட்டுப் போட்டிகள் நடைபெற்று வருகின்றன. உலகின் பல்வேறு பகுதிகளிலிருந்து பார்வையாளர்கள் வருவர். இப்போட்டியின் போது பாரம்பரிய இசையும் நடனங்களும் இடம்பெறுகின்றன.

## மேற்கோள்கள்

## வெளி இணைப்புகள்
*http://www.visitgilgitbaltistan.gov.pk 
*http://gilgitbaltistan.gov.pk 

பகுப்பு:பாக்கித்தான் கணவாய்கள்
நரிக்குறவர் இனவரைவியல் (நூல்)

**நரிக்குறவர் இனவரையியல்** என்பது 2004இல் தமிழில் வெளிவந்த ஓர் இனவரைவியல் ஆய்வு நூல் ஆகும்.  இந்த நூல் "இனவரைவியல் முறையினை மையப்படுத்தி நீண்ட காலக் களப்பணி மூலம் விரிவாகத் தொகுக்கப்பட்ட தரவுகள் அடிப்படையில் விவரண முறையில் எழுதப்பட்டதாகும்".  இந்த நூலின் ஆசிரியர் ஆய்வாளர் கரசூர். பத்மபாரதி ஆவார்.

இந்நூல் 1999இல் இந்நூலாசிரியர் செய்த நரிக்குறவர்களின் சடங்குகள் தலைப்பிலான ஆய்வேட்டின் தொடர்ச்சியாக செய்யப்பட்ட இனவரைவியல் நூல்.
முனைவர் பக்தவத்சல பாரதியின் அணிந்துரையில் இந்திய இனவரையியலை இந்தியர்களே எழுதும் முயற்சியில் ஓர் பெண் ஆய்வாளர் இந்திய ஆரிய மொழிச் சமூகத்தினருடன் ஒன்றிணைந்து அவர்களின் பண்பாட்டை மொழிபெயர்க்கும் சிரமமான பணியை சிறப்பாகச் செய்திருப்பதைக் குறிப்பிடுகிறார்.

## வெளி இணைப்புகள்
* புத்தக அறிமுகம் - நரிக்குறவர் இனவரைவியல் 
* வீடில்லா புத்தகங்கள் 36: குறவர்களின் உலகம்! - எஸ்.ராமகிருஷ்ணன்

பகுப்பு:இனவரைவியல் தமிழ் நூல்கள்
பகுப்பு:இந்தியத் தமிழ் நூல்கள்
பகுப்பு:2004 தமிழ் நூல்கள்
பகுப்பு:நரிக்குறவர்
வலை உணங்கு குருமணல்

**வலை உணங்கு குருமணல்** என்பது 2011 இல் வெளிவந்த ஒரு தமிழ் நூல் ஆகும்.  இந்த நூல் ஈழத்து குருநகர் ஊர் மக்களின் வரலாறு, வாழ்வியல், பண்பாடு, தொழிற்கலைகள் பற்றியது.  இது முறைசார்ந்த இனவரைவியல் நூல் இல்லை எனினும், இதன் இனவரைவியல் தகவல் செறிவை சுட்டிக் காட்டி இது ஓர் இனவரைவியல் நூல் என்று விபரிக்கப்பட்டுள்ளது.

பகுப்பு:ஈழத்து வரலாற்றியல் தமிழ் நூல்கள்
பகுப்பு:இனவரைவியல் தமிழ் நூல்கள்
பகுப்பு:2011 தமிழ் நூல்கள்
பகுப்பு:ஈழத்து நூல்கள்
பகுப்பு:தமிழ் மீனவர்கள்
அசோக் அமிர்தராஜ்

**அசோக் அமிர்தராஜ்** (*Ashok Amritraj*, பிறப்பு: பிப்ரவரி 22, 1956) is an இந்திய அமெரிக்கத் திரைப்படத் தயாரிப்பாளரும், முன்னாள் தொழில்முறை டென்னிஸ் விளையாட்டு வீரரும், நேசனல் ஜியாகிரபிக் திரைப்பட நிறுவனத்தின் தலைமைச் செயலதிகாரியும் ஆவார்.

## விளையாட்டுத்துறை
தமிழ்நாடு சென்னையில் பிறந்த அசோக் அமிர்தராஜ் தனது 9 ஆண்டுகால விளையாட்டு வாழ்க்கையில் இந்தியாவிற்காக பல பன்னாட்டு டென்னிஸ் பந்தயங்களில் விளையாடியுள்ளார். விம்பிள்டன், அமெரிக்க ஓப்பன் விளையாட்டுகளில் பற்கேற்று உள்ளார். இவரது சகோதரர்கள் விஜய் அமிர்தராஜ், ஆனந்த் அமிர்தராஜ் ஆகியோரும் டென்னிஸ் வீரர்கள் ஆவர்.

## திரைப்படத் துறை
இவர் ஹாலிவுட் உட்பட நூற்றிற்கும் அதிகமான திரைப்படங்களைத் தயாரித்துள்ளார். புதியவர்களை ஊக்குவிக்கும் விதத்தில் *கேட்வே* என்ற நிகழ்ச்சியையும் சோனி (Sony PIX) தொலைக்காட்சியில் நடத்தினார். தமிழில் ஜீன்ஸ் என்ற திரைப்படத்தைத் தயாரித்தார்.

இவர் தயாரித்த திரைப்படங்கள் கீழே:

*Life of Crime (2014)
*Ghost Rider: Spirit of Vengeance (2012)
*The Double (2011)
*Dylan Dog: Dead of Night (2011)
*Killer (2010)[3]
*Risen: The Story of the First Easter (2009)
*Dark Country (2009)
*Street Fighter: The Legend of Chun-Li (2009)
*The Other End of the Line (2008)
*Asylum (2008)
*Death Sentence (2007)
*Premonition (2007)
*Raising Helen (2004)
*Walking Tall (2004)
*Bringing Down the House (2003)
*Bandits (2001)
*What's the Worst That Could Happen? (2001)
*The White Raven (1998)
*A Murder of Crows (1998)
*Billy Frankenstein (1998)
*Black Thunder (1998)
*'ஜீன்ஸ் (1998)
*Inferno (1998)
*Strategic Command (1997)
*Inferno (1997)
*Night Hunter (1996)
*Illicit Dreams (1995)
*Night Eyes 3 (1993)
*Snapdragon (1993)
*Tropical Heat (1993)
*Sexual Response (1992)
*Illicit Behavior (1992)
*Night Eyes 2 (1992)
*Double Impact (1991)
*Eyewitness to Murder (1991)
*Popcorn (1991)
*Night Eyes (1990)
*Bloodstone (1988) (co-producer)
*School Spirit (1985)
*Nine Deaths of the Ninja (1985)

## மேற்கோள்கள்

## வெளி இணைப்புகள்
* 

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்திய அமெரிக்கர்கள்
பகுப்பு:இந்திய டென்னிஸ் வீரர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:அமிர்தராஜ் குடும்பம்
சார்பின் வரைபடம்

கணிதத்தில் *f* என்ற **சார்பின் வரைபடம்** (*graph of a function*) என்பது வரிசைச் சோடிகள் (*x*, *f*(*x*) அனைத்தின் தொகுப்பாகும். சார்பின் ஆட்களத்தின் உறுப்புகள் மெய்யெண்களின் வரிசைப்படுத்தப்பட்ட சோடிகளாக  என இருக்குமானால், அச்சார்பின் வரைபடம்   இன் தொகுப்பாக அமையும். தொடர்ச்சியான சார்பிற்கு இவ்வரைபடம் முப்பரிமாண மேற்பரப்பாகும்.

*x* ஒரு மெய்யெண்ணாகவும்  *f* ஒரு மெய்மதிப்புச் சார்பாகவும் இருந்தால் அச் சார்பின் வரைபடம் என்பதை அதன் வரைபட விளக்கமாகவும் (கார்ட்டீசியன் தளத்திலமைந்த ஒரு வளைவரையாக) மற்ற சார்புகளுக்கு முறையான வரையறையையும் கொள்ளலாம்.

வெவ்வேறான இணையாட்களங்களைக் கொண்ட இரு சார்புகளுக்கு ஒரே வரைபடம் இருக்கலாம் என்பதால் ஒரு சார்பு அதன் வரைபடத்தால் அடையாளங் காணப்பட்டாலும் அவை இரண்டும் ஒன்றாக முடியாது. எடுத்துக்காட்டாக ஒரு முப்படிக் கோவையின் இணையாட்களம் மெய்யெண்களின் கணமாக இருப்பின் அச்சார்பு ஒரு உள்ளிடு கோப்பாக அமையும்; இணையாட்களம் சிக்கலெண் களமாக இருப்பின் உள்ளிடு கோப்பாக இருக்காது.

கார்ட்டீசியன் தளத்தில் அமைந்த ஒரு வளைவரையின் வரைபடம் *x* இன் சார்பாக இருக்குமா என்பதைக் குத்துக்கோட்டுச் சோதனை மூலமும், *y* இன் சார்பாக இருக்குமா என்பதை கிடைக்கோட்டுச் சோதனை மூலமும் அறியலாம். ஒரு சார்புக்கு நேர்மாறுச் சார்பு இருந்தால், தரப்பட்டச் சார்பின் வரைபடத்தை  கோட்டில் பிரதிபலிப்பதன் மூலம் நேர்மாறுச் சார்பின் வரைபடத்தைப் பெறமுடியும்.

## எடுத்துக்காட்டுகள்

### ஒருமாறியிலமைந்த சார்புகள்
: f(x)=
        \left\{\begin{matrix}
              a, & \mbox{if }x=1 \\ d, & \mbox{if }x=2 \\ c, & \mbox{if }x=3. 
        \end{matrix}\right.
   சார்பின் வரைபடம்:

:{(1,a), (2,d), (3,c)}.

மெய்யெண் கோட்டின் மீது முப்படிக் கோவையின் வரைபடம்:

முப்படிச் சார்பு:
: f(x) = x^3 - 9x

வரைபடம்:
: {(*x*, *x*3 − 9*x*) : *x* ஒரு மெய்யெண்}.

இவற்றை கார்ட்டீசியன் தளத்தில் குறித்தால் படத்திலுள்ள வளைவரை கிடைக்கும்.

### இருமாறியிலமைந்த சார்புகள்

முக்கோணவியல் சார்பின் வரைபடம் (மெய்யெண்கோட்டின் மீது):

சார்பு:
: *f*(*x*, *y*) = sin(*x*2) · cos(*y*2)

வரைபடம்:
: {(*x*, *y*, sin(*x*2) · cos(*y*2)) : *x* , *y* மெய்யெண்கள்}.
இவற்றை முப்பரிமாணக் கார்ட்டீசியன் தளத்தில் குறித்தால் படத்திலுள்ளவாறு ஒரு மேற்பரப்பு கிடைக்கும்.

## வெளி இணைப்புகள்

* Interactive function graph plotter
* Graph of function, derivative and antiderivative plotter 
* Weisstein, Eric W. "Function Graph." From MathWorld—A Wolfram Web Resource.

பகுப்பு:சார்புகளும் கோப்புகளும்
பகுப்பு:கணித வரைபடங்கள்
இந்தி மொழி நாள்

**இந்தி மொழி நாள்** (hindi day, हिन्दी दिवस) ஒவ்வொரு ஆண்டும் செப்டம்பர் 14 ஆம் நாள் இவ்விழா கொண்டாடப்படுகிறது. இந்தியை பரப்பும் வகையில் இந்திய மத்திய அரசு மேற்கொள்ளும் திட்டங்களில் இந்தி நாளும் ஒன்று. இந்தியில் கலை, இலக்கியம், கவிதை போன்ற படைப்புகளை வெளியிடுவோரில் சிறந்த படைப்புகளைத் தேர்ந்தெடுத்து ஆசிரியருக்கு இப்பரிசுகள் வழங்கப்படுகின்றன. 

## வரலாறு
இந்தி பேசாத பிற மொழியினரின் எதிர்ப்பையும் மீறி, இந்திய அரசு இந்தியை அலுவல் மொழியாக, 1949 ஆம் ஆண்டு செப்டம்பர் 14 அன்று ஏற்றது.   . இந்தி பேசாத மக்களிடையே இந்தியை பரப்புவதற்கு தொடங்கப்பட்ட ஆட்சி மொழித் துறை என்ற பிரிவு இவ்விழாவினை நடத்துகிறது. ஆண்டுதோறும் இந்தியில் செயல்பாடுகளை மேற்கொள்வோருக்கு இந்தி விருது வழங்கப்படுகிறது. 
முதன்முதலாக, 1975 ஆம் ஆண்டு இவ்விழா கொண்டாடப்பட்டது.

## சான்றுகள்

பகுப்பு:இந்தியாவின் சிறப்பு நாட்கள்
பகுப்பு:இந்தி
லலித் கலா அகாதமி

**லலித் கலா அகாடமி** (அ) **தேசிய கலைக் கழகம்,** (*Lalit Kala Akademi* அல்லது *National Academy of Art*) இந்திய அரசால் ஏற்படுத்தப்பட்ட ஒரு தன்னாட்சி அமைப்பாகும். புது தில்லியைத் தலைமையிடமாகக் கொண்டு இயங்கும் இது இந்திய கலை, கலாச்சாரம், பண்பாடு, ஓவியம் போன்ற நுண்கலைகளை மக்களிடம் கொண்டு சேர்ப்பதற்காக பலதரப்பட்ட கலைஞர்களின் கலை வெளிப்பாடுகளை வெளிப்படுத்தச்செய்து அவர்களுக்கென ஒரு தனித்துவ மேடையை அமைத்துக்கொடுக்கிறது. இவ்வமைப்பின் மண்டலக் கிளைகள் புவனேசுவரம், சென்னை, கார்கி (டில்லி) கொல்கத்தா, லக்னோ, சிம்லா ஆகிய இடங்களில் செயற்படுகின்றன

## வரலாறு
1954ம் ஆண்டு இந்திய தலை நகரான புது தில்லியில் இந்திய கலை மற்றும் பண்பாட்டுத்துறையின் கீழ் அமைக்கப்பட்டது. இதன் தலைமையகம் புது தில்லியில் ரவீந்திர பவனில் அமைந்துள்ளது. சென்னையில் இதன் பிராந்திய அலுவலகம் 14.10.1978ல் கீழ்தளம் கட்டிமுடிக்கப்பட்டது. அதற்கு முன்னர் தமிழ்நாடு அரசு 1 ஏக்கர் நிலத்தை 1977ல் ஒதுக்கியது. பிராந்திய அலுவலக செயல்பாடுகளில் (பொருளாதாரம்) 50% மாநில அரசின் பொறுப்பில் உள்ளது. சென்னையில் 1984ல் கலைஞர்களுக்கான பட்டறையும், ஓவிய கலைக்கூடமும் மேல் தளத்தில் கட்டிமுடிக்கப்பட்டது.

## அமைவிடம்
*லலித் கலா அகாடமி* சென்னையில் "4, கிரீம்ஸ் சாலை, சென்னை-6" யில் அமைந்துள்ளது. சென்னை விமான நிலையத்திலிருந்து 12 கி.மீ. தூரத்திலும், மத்திய புகைவண்டி நிலையத்திலுருந்து 4 கி.மீ. தூரத்திலும், எழும்பூர் புகைவண்டி நிலையத்திலுருந்து 2 கி.மீ. தூரத்திலும், மற்றும் கோயம்பேடு மத்திய பேருந்து நிலையத்திலிருந்து 8 கி.மீ. தூரத்திலும் அமைந்துள்ளது.

## நோக்கம்
இந்தியாவில் உள்ள சம காலத்து கலைகளையும், பண்பாடுகளையும் மக்களிடம் கொண்டு சேர்ப்பது, மற்றும் பல தனி மனிதரிடம் முடங்கிக்கிடக்கும் கலை வெளிப்பாடுகளை வெளிக்கொண்டுவரும் ஒரு மேடையை அமைத்துக்கொடுப்பது, கைவினைப் பொருள்களை கண்காட்சி மூலம் விற்பனை செய்து சமூகத்தை வளர்க்க உதவுவது என பல நல்ல நோக்கங்களுக்காகவும் இது செயல்பட்டு வருகிறது.

## பிரிவுகள்
* 1. கிராபிக் பட்டறை
* 2. செராமிக் பட்டறை
* 3. சிற்பப் பட்டறை
* 4. ஓவிய கலைக்கூடம்
* 5. நூலக குறிப்புகள்
* 6. கலைக்காட்சி கூடம்
* 7. விற்பனை வெளியீடுகள்

## பிராந்தியத்தின் விரிவு
சென்னை பிராந்தியத்தின் கீழ் ஆந்திரப் பிரதேசம், கர்நாடகம், பாண்டிச்சேரி, கோவா, லட்சத்தீவு, மற்றும் மகாரஷ்டிரா போன்ற மாநிலங்களும் வருகின்றன
.
## தயாரிப்புகள்
பீங்கான் பொருட்கள், கற்சிற்பங்கள், வண்ண ஓவியங்கள், மரத்தால் செய்த பொருட்கள், செராமிக் பொருட்கள் மற்றும் பல அரிய பொருட்களும் கிடைக்கின்றன. கலை சம்பந்தமான புத்தகங்கள் காட்சிக்காக வைக்கப்பட்டுள்ளன, இவை விற்பனைக்கு அன்று.

## மேற்கோள்கள்

## இணைப்புகள்
* அதிகாரபூர்வ தளம்
* lalitkala akademi: DESCRIPTION 
* Lalit Kala Akademi, chennai venue
* 53rd national exhibition of art 

பகுப்பு:இந்திய அமைப்புகள்
அரசு மேனிலைப் பள்ளி, உறந்தைராயன் குடிக்காடு

150px|right|சின்னம்
**உறந்தைராயன் குடிக்காடு அரசு மேனிலைப் பள்ளி,** தஞ்சாவூர் மாவட்டத்தின்  ஒரத்தநாடு வட்டத்தில், உறந்தைராயன் குடிக்காடு என்னும் கிராமத்தில் அமைந்துள்ளது. இப் பள்ளி 1962 ஆம் ஆண்டு தொடங்கப்பட்டு, ஐம்பது ஆண்டுகள் நிறைவுற்று, பொன்விழா ஆண்டு நிறைவுற்றது. சுற்றியுள்ள ஊர்களைச் சேர்ந்தவர்கள் இப்பள்ளியில் பயில்கின்றனர்.

## வரலாறு

1962இல் தொடக்கப்பள்ளி கட்டிடத்தில் 9 ஆம் வகுப்பு தொடங்கப்பட்டது. உறந்தைராயன் குடிக்காடு ஊர் நலன் வளர்ச்சிக் கழக படிப்பகத்தின் ஒரு பகுதியில் தலைமை ஆசிரியர் அலுவலகமும், மற்றொரு பகுதியில் 9 - ஆம் வகுப்பும் இயங்கின. 1963 -இல் உயர்நிலைப் பள்ளி தொடக்க விழாவை காமராசர் தலைமை ஏற்று தொடக்கி வைத்தார். முன்னாள் குடியரசு தலைவர் ஆர். வெங்கட்ராமன் கலந்து கொண்டார்.

உறந்தைராயன் குடிக்காட்டு ஊர் நலன் வளர்ச்சிக் கழகத்தினரின் முயற்சியாலும், பெற்றோர் ஆசிரியர் கழகம் சார்பில் கிடைத்த நன்கொடையாலும் கீற்றுக் கொட்டகைகள் அமைக்கப்பட்டு வகுப்புகள் நடந்தன. தரையில் அமர்ந்து மாணவர்கள் பயின்றனர்,
சுந்தரமூர்த்தி தற்போதைய தலைமையாசிரியராக இருக்கிறார்.

## இணைப்புகள்
*பள்ளியின் தளம்

பகுப்பு:தஞ்சாவூர் மாவட்டத்திலுள்ள அரசுப் பள்ளிகள்
டெபாய்

**டெபாய்** (*debye*, **D**) என்பது மின்னிருமுனையித் திருப்புத்திறனின் சகிசெ (SI மெட்ரிக்கு அலகல்லாத) அலகு ஆகும். இயற்பியலாளர் பீட்டர் டெபாய் என்பவரின் பெயரால் இது அழைக்கப்படுகிறது. 1 டெபாய் என்பது 1 ஸ்டாட்கூலும்-செண்ட்டி மீட்டர் ஆகும்.

வரலாற்று ரீதியாக, டெபாய் என்பது 10−10 ஸ்டாட்கூலும் (பொதுவாக நிலைமின்னேற்ற அலகு, esu என அழைக்கப்படுகிறது) அலகு கொண்ட, 1 ஆங்ஸ்டிராம் தூரத்தில் உள்ள இரண்டு எதிரெதிரான மின்னேற்றங்களில் விளையும் இருமுனைத் திருப்புத்திறனுக்குச் சமனாகும். இது மூலக்கூற்று இருமுனைத் திருப்புத்திறன்களுக்கு ஏற்ற அலகைத் தருகிறது.

:

சாதாரண ஈரணுமூலக்கூறுகளுக்கு இருமுனைத் திருப்புத்திறன்கள் 0 முதல் 11&nbsp;D ஆகும். சமச்சீரான ஏகஅணு மூலக்கூறுகள், எ.கா. குளோரின், Cl2, சுழிய இருமுனைத் திருப்புத்திறனையும், உயர் அயனிய மூலக்கூறுகள் மிகப் பெரும் திருப்புத்திறன்களையும் கொண்டுள்ளன. எ.கா. வளிம பொட்டாசியம் புரோமைடு, KBr, 10.5&nbsp;D இருமுனைத் திருப்புதிறனைக் கொண்டுள்ளது.

அனைத்துலக முறை அலகுகள் (SI) பொதுவாகப் பெரிதாக இருப்பதால், அணுவியல், மற்றும் வேதியியலில் தற்போதும் டெபாய் அலகுகள் பயன்படுத்தப்படுகின்றது. இருமுனைத் திருப்புத்திறனின் மிகக்குறைந்த SI அலகு 1 யாக்டோகூலும்-மீட்டர் (அண்ணளவாக 300,000&nbsp;D) ஆகும்.

## குறிப்புகள்


## மேற்கோள்கள்

பகுப்பு:SI சாரா அலகுகள்
பீட்டர் டெபாய்

**பீட்டர் யோசப் வில்லியம் டெபாய்** (*Peter Joseph William Debye*, மார்ச் 24, 1884 – நவம்பர் 2, 1966) என்பவர் டச்சு-அமெரிக்க இயற்பியலாளரும், இயற்பிய வேதியலாளரும் ஆவார். மூலக்கூற்றமைப்பில் இவரது பங்களிப்புக்காகவும், குறிப்பாக இருமுனையத் திருப்புத்திறன், மற்றும் எக்சு-கதிர் சிதறலில் சிறப்பான பங்களிப்புகளுக்காகவும் இவருக்கு 1936 ஆம் ஆண்டுகான வேதியியலுக்கான நோபல் பரிசு கிடைத்தது.

## இவற்றையும் பார்க்க
*டெபாய் – அலகு

## மேற்கோள்கள்

## வெளி இணைப்புகள்
*Debye Biography  – Institute of Chemistry, Hebrew University
*Debye Biography – Nobel Prize
*Debye Biography – NNDB
*Debye Biography – IUCR

பகுப்பு:1884 பிறப்புகள்
பகுப்பு:1966 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:நோபல் பரிசு பெற்ற நெதர்லாந்து மக்கள்
சாவகச்சேரி தொடருந்து நிலையம்

**சாவகச்சேரி தொடருந்து நிலையம்** அல்லது **சாவகச்சேரி புகையிரத நிலையம்** (*Chavakachcheri railway station*) இலங்கையின் வடக்கே சாவகச்சேரி நகரில் அமைந்துள்ள தொடருந்து நிலையம் ஆகும். வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று சாவகச்சேரி தொடருந்து நிலையமும் சேதமடைந்து 1990 முதல் 2014 வரை இயங்காமல் இருந்து வந்தது. 2009 இல் ஈழப்போர் முடிவடைந்ததை அடுத்து வடக்கிற்கான பாதை செப்பனிடப்பட்டு வருகின்றன. கொழும்பு கோட்டையில் இருந்தான சேவைகள் சாவகச்சேரி ஊடாக யாழ்ப்பாணம் வரை 2014 அக்டோபர் 13 முதல் இயங்குகிறது. இச்சேவை காங்கேசன்துறை வரை 2015 சனவரி 2 முதல் நீடிக்கப்பட்டது.

## சேவைகள்
சாவகச்சேரி நிலையத்தினூடாக பின்வரும் தொடருந்து சேவைகள் இயங்கி வருகின்றன:

## மேற்கோள்கள்

பகுப்பு:யாழ்ப்பாண மாவட்டத்தில் உள்ள தொடருந்து நிலையங்கள்
ஓமந்தை தொடருந்து நிலையம்

**ஓமந்தை தொடருந்து நிலையம்** (*Omanthai railway station*, **ஓமந்தை புகையிரத நிலையம்**) இலங்கையின் வடக்கே வவுனியா மாவட்டத்தில் ஓமந்தை நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போரின் போது இத்தொடருந்து நிலையம் ஏனைய வட மாகாணத் தொடருந்து நிலையங்களைப் போன்று சேதமடைந்து 1990 ஆம் ஆண்டு முதல் இயங்காமல் இருந்தது. 2009 இல் ஈழப்போர் முடிவடைந்ததை அடுத்து இந்நிலையம் புனரமைக்கப்பட்டு 2011 மே 27 முதல் மீண்டும் சேவையாற்றுகின்றது. அன்றில் இருந்து யாழ்தேவி சேவை கொழும்பில் இருந்து ஓமந்தை வரை சேவையாற்றி வந்தது. 2013 செப்டம்பர் 14 முதல் கொழும்பில் இருந்து கிளிநொச்சி வரை ஓமந்தையூடாக யாழ்தேவி பயணம் மேற்கொண்டது. பின்னர் கிளிநொச்சி முதல் பளை வரையான 21 கி.மீ. நீளப் பாதை புனரமைக்கப்பட்டு 2014 மார்ச் 4 இல் சேவைக்கு விடப்பட்டது.

## சேவைகள்
2013 செப்டம்பர் 14 முதல் நாள்தோறும் கொழும்பில் இருந்து ஓமந்தையூடாக கிளிநொச்சி வரை யாழ்தேவி, நகரிடை விரைவு வண்டி (இன்டர்சிட்டி), மற்றும் இரவுத் தபால் வண்டி ஆகிய பயணிகள் சேவைகள் இடம்பெறுகின்றன.

## மேற்கோள்கள்

பகுப்பு:வவுனியா மாவட்டத்தில் உள்ள தொடருந்து நிலையங்கள்
நவீல்ட் பாடசாலை

**நவீல்ட் செவிப்புலன் விழிப்புலன் இழந்தோர் பாடசாலை** (*Naffield school for the deaf and blind*) இலங்கையின் வடக்கே யாழ்ப்பாணத்தில் கைதடி என்னும் கிராமத்தில் இயங்கிவரும் மாற்றுத் திறனாளிகளுக்கான ஒரு பாடசாலையாகும். இலங்கையில் மாற்றுத்திறனாளிகளுக்காக ஆரம்பிக்கப்பட்ட பாடசாலைகளுள் இது முதன்மையானது ஆகும். அரசு ஆதரவு பெற்ற தனியார் பாடசாலையான இது 1956ம் ஆண்டு ஆரம்பிக்கப்பட்டது.

## கல்வி
இங்கு இருவகையாகக் கல்வி பயிற்றப்படுகிறது. முற்றிலும் வாய்பேசாத, காதுகேளாதவர்களுக்காக சைகை மொழியில் இங்கு கல்வி போதிக்கப்படுகிறது. மேலும் பிரெயில் எழுத்து முறையில் கண் தெரியாதவர்களுக்கு கல்வி போதிக்கப்படுகிறது.

## மேற்கோள்

## வெளியிணைப்புகள்
* பாடசாலை (படம்) 
* வீடியோ

பகுப்பு:இலங்கையில் உள்ள மாற்றுத் திறனாளிகளுக்கான பாடசாலைகள்
பகுப்பு:யாழ்ப்பாண மாவட்டப் பாடசாலைகள்
உறவு தேடும் உயிரின் (பாடல்)

**உறவு தேடும் உயிரின்** எனும் பாடல் யாழ்ப்பாணம் இந்துக் கல்லூரியின் வழிகாட்டல் ஆலோசனை சேவைப்பிரிவின் ஒரு பகுதியான இந்துவின் இளசுகள் அணி தயாரித்த பாடலாகும். இப்பாடல் சிறந்த பாடல் வரிகளுக்கான இலங்கை தேசிய விருதைப் பெற்ற பாடலாகும். இப்பாடலின் வரிகளை மாணவன் தனபாலசிங்கம் மதீசன்  (பூவன் மதீசன்) எழுதியுள்ளார்.  அத்துடன் அவரே இசையமைத்துள்ளார். இப்பாடலை பா. ஜெகனி மற்றும் மாணவர்களான ப. விஷ்ணுகரன் மற்றும் ம. கோகுலன் பாடியுள்ளனர். கவிதை வரிகளை ஆசிரியரான திரு. இல. நிஷாந்தனும் கவியுரையை மாணவனான ச. மயூரேசனும் வழங்கியிருந்தார்கள்.

## வெளியிணைப்பு
* உறவு தேடும் உயிரின் பாடல்

## மேற்கோள்கள்

பகுப்பு:தமிழ்ப் பாடல்கள்

பகுப்பு:யாழ்ப்பாணம் இந்துக் கல்லூரி
மைக்கேல் பாலின்

**மைக்கேல் எட்வர்டு  பாலின்** (Michael Edward Palin) மே 5 ஆம் தியதி 1943 ஆம் ஆண்டு பிறந்தவர். இவர் ஒரு நகைச்சுவை நடிகர், எழுத்தாளர், தொலைக்காட்சி நிகழ்ச்சியாளர் மற்றும் பயணக்கட்டுரையாளர்.

## வாழ்க்கை
இவரது பெற்றோருக்கு பிறந்த ஒரே மகன் (குடும்பத்தின் இரண்டாவது குழந்தை). இவரின் தந்தை ஒரு பொறியாளர். இவரது சகோதரி ஏஜ்ஜலா 1987 ஆண்டு தற்கொலை செய்து கொண்டார்.
மைக்கேல் பாலின் தனது 5 வது வயதிலேயே பள்ளி நாடகங்களில்  நடிக்கத் தொடங்கிவிட்டார். 1962 -ல் தற்கால வரலாறு எனும் பாடத்தில் பல்கலைக் கழகத்தில் பட்டம் பெற்றார். பட்டம் பெற்று முடித்ததும் தொலைக்காட்சி நகைச்சுவை நிகழ்ச்சிகளில் தோன்றினார். 1959 -ல் கெலன் கிப்சனை சந்தித்து பின்னர் 1966-ல்  மணந்தார். இவர்களுக்கு 3 குழந்தைகள்.

## பயண ஆவணப்படங்கள்
இவரது முதல் பயண ஆவணப்படம் *கிரேட் ரயில்வே ஜர்னீஸ் ஆப் த வேர்ல்டு * பிபிசி தொலைக்காட்சிக்காக எடுத்தார். இவரது பிற பயண ஆவணப்படங்களின் விவரம் கீழே:
* மைக்கேல் பாலின்: உலகைச்சுற்றி 80 நாட்கள் (Michael Palin: Around the World in 80 Days) .
*துருவத்திலிருந்து துருவத்திற்கு (Pole to Pole )1991-1992.
* மைக்கேல் பாலினுடன் முழு வட்டம் (Full Circle with Michael Palin 1996-1997)
*மைக்கேல் பாலினின் ஹெமிங்வே சாகசம்(Michael Palin's Hemingway Adventure) 1999 
*மைக்கேல் பாலினுடன் சகாரா (Sahara with Michael Palin) 2001-2002.
*மைக்கேல் பாலினுடன் ஹிமாலயா (Himalaya with Michael Palin) 2003-2004
*மைக்கேல் பாலின் புதிய ஐரோப்பா (Michael Palin's New Europe) 2006-2007
*மைக்கேல் பாலினுடன் பிரேஸிலில் (Brazil with Michael Palin ) Palin 2012

## சமூகச் செயல்கள்
2010 ஜூலையில் இந்தியாவின் ஒரிசாவிலுள்ள பழங்குடி இன மக்களுக்காக குரல் கொடுத்தார்.
2011 ஜனவரி இரண்டாம் நாள் இலண்டனில் 'சிறந்த போக்குவரத்து நியாயமான கட்டணத்தில்' என்ற கையெழுத்து இயக்கத்தில் முதன் முதலில் கையெழுத்திட்டார்.

## மேற்கோள்கள்

பகுப்பு:1943 பிறப்புகள்
பகுப்பு:பிரித்தானிய எழுத்தாளர்கள்
பகுப்பு:வாழும் மக்கள்
பகுப்பு:சிறந்த துணை நடிகருக்கான பாப்தா விருதை வென்றவர்கள்
சிவப்பணுவாக்கி

thumb|right|200px|சிவப்பணுவாக்கி
thumb|right|200px|சிவப்பணுவாக்கி ஏற்பியின் இருபடி நிலை
**சிவப்பணுவாக்கி** (Erythropoietin, erythropoetin, erthropoyetin, **EPO**, hemopoietin அல்லது hematopoietin) என்பது சிவப்பணு உற்பத்தியைக் (erythropoiesis) கட்டுப்படுத்தும் கிளைக்கோப்புரத இயக்குநீராகும். இது, எலும்பு மச்சையிலுள்ள சிவப்பணு முன்னோடிகளுக்கானச் சைட்டோக்கைனாகும் (புரத சமிக்ஞை மூலக்கூறு). மனித சிவப்பணுவாக்கியின் மூலக்கூறு நிறை 34 கிலோ டால்டன்கள்.

குழல்வெளி நுண்குழல்கள், அண்மைச்சுருள் நுண்குழல்களுடன் தொடர்பு கொண்ட, சிறுநீரகத்திலுள்ள இடையீட்டு நாரியற்செல்களால் சிவப்பணுவாக்கி உருவாக்கப்படுகிறது. சிவப்பணுவாக்கியானது கல்லீரல் செல்களினாலும் (perisinusoidal cells) உருவாக்கப்படுகிறது. உருப்பெற்றகரு நிலையிலும், பிரசவத்துக்கு-முன்னான காலத்திலும் கல்லீரல் செல்களினால் உருவாக்கப்படும் சிவப்பணுவாக்கி மேம்பாடடைந்தும், முதிர்பருவத்தில் சிறுநீரகத்தில் உற்பத்தி செய்யப்படுவது முதன்மையாகவும் இருக்கும். சிவப்பணு உற்பத்தியைத் தவிர்த்து பிற உயிரியல் செயற்பாடுகளையும் சிவப்பணுவாக்கிக் கொண்டுள்ளது. உதாரணமாக, நரம்பணு காயப்படும்போது நிகழும் மூளையின் தூண்டற்பேற்றில் ஒரு முக்கியப் பங்காற்றுகிறது. காயம் குணமாகும் நிகழ்விலும் சிவப்பணுவாக்கியின் பங்கு உள்ளது.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்